Ursidae

El Bero o Orsoin venesian (it. orso, ingl. bear, todesco Baer, sloveno medved) el xe un mamìfaro de l'órdene dei carnivori, fameja "ursidae".

Tuti i beri i ga in comun el pel fis, na coa curta, bon senso de l'usta e del sentìo.
I beri i xe boni de alzharse in piè su de łe ganbe posteriore. I ga un muxo łongo e recie tonde.
I se trova in Carnia e sułe Alpi Giulie, inte el Bełunexe e inte el Vixentin (Altopian dei sete comuni) e in Trentin e Sud Tiroło.
I so dent i xe doparai par ła defexa parsonal e cofà atrezhi.

 Cosa ke'l magna 
El bero xe onivoro (vałe a dire ke'l magna de tuto). El va mato pal miełe ke'l trova inte i favi drento el bosco o drento łe arnie ke spaca fora tute. Col peło fiso ke'l ga, łe ave e łe vespe no ghe fa nè caldo nè fredo. El magna anca perle, ovi e fruti e bestie selvadeghe come el caoriol, el cervo e el lievore o ła marmota, magari veci o maładi. El pol rivar a magnar anca piegore o połastri e conej, se'l va drento na stała de łe piegore, un punaro o na conejara.

 Note 

Categoria:Mamìferi